五代 徐铉 《今有私诚帖》

铉今有私诚，特兹拜托。为先有祛承人刘氏，其骨肉元在贵藩醴陵门里居住。所有刘氏先已嫁事，得衡州茶陵县大户张八郎，见在本处居住。今有信物并书，都作一角封记，全托新都监何舍人附去，转拜托吾兄郎中。候到，望差人于醴陵门里面勾唤姓刘人，当面问当。却令寄信与茶陵县张八郎者，令到贵藩取领上件书信。所贵不至失坠，及得的达也。傥遂所托，惟深铭荷。虔切虔切！专具片简咨闻，不宣，再拜。